Diari Oficial de la Generalitat Valenciana


Sumari del DOGV 6737, del 20-03-2012 (2012/2598)

Notificació del laude emés per la Junta Arbitral de Transports d'Alacant a Actiu Transport, S.A., expedient número 048/11-A.
----------------------------------------------------------------------------------------------------------------------------

### Dades del document

Número de DOGV
:   6737

Data del DOGV
:   20-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2598


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant a Actiu Transport, S.A., expedient número 048/11-A. [2012/2598]  
Manuel Sánchez Gallego, president de la Junta Arbitral de Transports d'Alacant, manifesta que d'acord amb el que es disposa en els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber al representant legal d'Actiu Transport, SA, que s'ha dictat laude en l'expedient a què es fa referència i atés que no és possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Manuel Sánchez Gallego. Vocals: Francisco Ortiz Gutiérrez, Miguel García Navarro. Secretària-vocal: Carolina Casal Asensio Parts. Reclamant: Cargo Logística TPS, SL, representada per M. del Carmen Pineda García. Reclamat: Actiu Transport, SA, que no compareix a l'acte de vista.  
Alacant, 23 de febrer de 2012, a les 10.45 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre els expedients 048/11-A, procedint-se a la celebració de la vista oral respecte de la reclamació següent: indemnització per paralització.  
Iniciada la vista oral pel president es procedix a comprovar la identitat de la part compareixent i la qualitat amb què intervé.  
Per la part demandant compareix M. del Carmen Pineda García, amb DNI 36313274D, en nom i representació de l'empresa Cargo Logística TPS, SL, que acredita amb escriptura de poder que s'aporta a l'expedient.  
A la part reclamada no se li ha pogut notificar la demanda i la citació a vista per al dia 23.02.2012, segons queda acreditat amb l'avís de rebut expedit pel servici de Correus i que consta en l'expedient.  
  
Amb data 16.01.2012 es va procedir a la publicació de l'acte administratiu en el Diari Oficial de la Comunitat Valenciana núm. 6700, de 26.01.2012, segons queda acreditat en l'expedient administratiu. Així mateix, amb data 04.11.2011, es va remetre a l'Ajuntament d'Alacant edicte emés per la Junta Arbitral de Transports d'Alacant per a la seua publicació en el tauler d'edictes d'eixe ajuntament per deu dies.  
Concedida la paraula a la reclamant deixa basada la seua reclamació en els antecedents de fet següents:  
1. Es ratifica en la seua demanda, i expressa que el transport contractat va consistir en càrrega en Imola (Itàlia) i Prato (Itàlia), el dia 25 de març de 2011, i descàrrega en Coslada (Madrid), el dia 28 de març de 2011, encara que posteriorment es modifiquen les condicions de la descàrrega i, a més de Coslada, també es fa a Parla (Madrid). Que el transport es va dur a terme correctament d'acord amb les instruccions de càrrega i els documents CMR, sense que hi haguera cap incidència en l'execució de contracte de transports.  
2. Que quan van presentar al pagament en el termini de 90 dies la factura generada pel transport, no es va procedir per la demandada a l'abonament de la quantitat resultant de 2.065 euros (1.750 euros + IVA). A esta quantitat cal afegir-li els interessos que s'hagueren meritat des de la seua reclamació. Que s'han realitzat múltiples gestions amb la demanda per al cobrament de la quantitat deguda, sense que les dites gestions hagen donat com a resultat l'abonament de les quantitats que es reclamen. Finalment, sol·licita que davant l'impagament dels transports realitzats amb la conformitat dels destinataris de les mercaderies es reconega el seu dret i, com a conseqüència d'això, es dicte laude estimatori de les seues pretensions i es condemne a la reclamada al pagament de la quantitat de 2.065 euros més els interessos legals corresponents.  
Sense mes qüestions a tractar es dóna per conclosa la vista.  
S'apliquen els fonaments jurídics següents:  
1. La competència territorial de la Junta ve determinada en els articles 6 i 7.2 del Reglament de la LOTT (RD 1211/90); i l'article 31 del Conveni de 19 de març de 1956 (CMR).  
2. La submissió, no estant expressament pactada, i sent la quantia inferior a la que determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.» No consta en l'expedient que s'haja fet cap manifestació en el sentit preceptuat.  
  
3. Junt amb la normativa invocada cal aplicar la referida al transport internacional. La demanda, que arreplega la quantitat global del deute, conté els CMR referents als distints transport de caràcter internacional realitzats. El Conveni de 19 de maig de 1956, a què es va adherir Espanya per Instrument del 12 de setembre de 1973 (Ministeri d'Assumptes Exteriors, Butlletí Oficial de l'Estat de 7 de maig de 1974, núm. 109). Contracte de transport internacional de mercaderies per carretera (CMR), modificat pel Protocol de 5 de juliol de 1978, a què es va adherir Espanya per Instrument de 23 de setembre de 1982 (Direcció de l'Estat) publicat en el Butlletí Oficial de l'Estat de 18.12.1982, núm. 203, establix, per a qüestions de competència, allò que s'ha arreplegat en l'article 31.1.a. No obstant això, i atés que el CMR no constituïx una regulació completa i sistemàtica dels transports de mercaderies per carretera, les seues llacunes han de completar-se acudint a les normes materials internes dels estats, per la qual cosa supletòriament seran aplicables el Codi de Comerç, la LOTT i el seu Reglament i la resta de normes d'aplicació general.  
4. És determinant la circumstància que ambdós parts litigants són empreses nacionals i amb residència mercantil a Espanya, havent-hi per tant perfeccionat el contracte de transports davall la legislació nacional que invoquem. No hi ha motiu fundat en dret que mantinga que l'actuació de les juntes arbitrals de transports hagen de circumscriure's només a les controvèrsies nascudes com a conseqüència del transport de caràcter intern. En este sentit nomé cal considerar d'aplicació el que establix l'article 33 del CMR que diu «El contracte de transport pot contindre una clàusula que atribuïsca competència a un tribunal arbitral, a condició que esta clàusula preveja que el dit tribunal arbitral aplicarà el present conveni». Insistint en esta línia, l'article 31 del CMR fa una remissió a la jurisdicció dels estats per a la resolució dels litigis a què puga donar lloc el transport regulat en ell, la qual cosa en este cas fa plenament aplicable la presumpció de sotmetiment. Atés que per tot el que s'ha exposat pot ser determinada la competència territorial i la submissió a l'arbitratge amb les disposicions legislatives que assenyala l'ordenament espanyol, per la qual cosa en tot cas esta Junta Arbitral d'Alacant és competent per a resoldre esta controvèrsia.  
  
5. De les manifestacions realitzades en vista i de la documentació que es va aportar amb la reclamació es constata fefaentment que el port reclamat en esta demanda, la factura de la qual s'acompanya a esta, va ser efectivament realitzat, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Cargo Logística TPS, SL, representada per M. del Carmen Pineda García, contra l'Actiu Transport, SA, ja que dels fets relatats, documents probatoris i declaracions efectuades s'establix que havent-se realitzat el transport reclamat dins de les condicions contractuals convingudes ha de ser abonat el seu import.  
  
Per tot això, Actiu Transport, SA, ha d'abonar a Cargo Logística TPS, SL, la quantitat de dos mil seixanta-cinc euros (2.065 euros), més els interessos meritats des de la data de la presentació de la demanda (18.08.2011), fins a l'execució del present laude, moment en què es procedirà al càlcul d'estos.  
Contra este laude pot exercir-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que es preveu en els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat Mercantil d'Alacant, conforme establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil.»  
  
Els dits terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Alacant, 28 de febrer de 2012.- El president de la Junta Arbitral de Transports d'Alacant: Manuel Sánchez Gallego.